
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Δήμου Πειραιώς (Ν. 
Αττικής).. .. 

ΑΠΟΦΑΣΕΙΣ 

Κίνηση της διαδικασίας σύνταξης του Γ ενικού Πολεοδομικού Σχε¬ 
δίου (Γ.Π.Σ.) Γαλάτιστας Ν. Χαλκιδικής. 

Καθορισμός ως υπέργειου εστεγασμένου χώρου στάθμευσης αυτο¬ 
κινήτων ακινήτου που βρίσκεται εντός του ρυμοτομικού σχεδίου 
Αθηνών. 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου Δήμου Πειραιώς (Ν. Αττι¬ 
κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α 58). 

2. Τις διατάξεις του π. δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π. δ/γμα 
(Δ' 592). 

3. Τις διατάξεις του π. δ/τος 510/1979 «Περί ρυθμίαεως θεμάτων 
μεταφοράς συντελεστού δομήσεως κατά τον ν. 880/1979» (Α 154), 
όπως τροποποιήθηκε με το υπ’ αριθμ. 367/1987 π. δ/γμα (Α 163). 

4. Τις διατάξεις του άρθρου 23 παρ. 1 (εδ. ιδ) του ν. 1558/1985 
«Κυβέρνηση και Κυβερνητικά Όργανα» (Α 137). 

5. Την 5098/1991 πράξη συναίνεσης ενώπιον της συμβολαιογρά¬ 
φου Αθηνών Ελευθερίας Βασιλακοπούλου των Μαρίας Ρομποτή και 
Βασιλείου Τσιμάκου, αποκλειστικών κυρίων του περιγραφομένου στο 
άρθρο 1 του παρόντος ακινήτου. 

6. Την κατόπιν αυτοψίας της υπαλλήλου μας Χριστοφίλου Νικολέτ- 
τας, επιβεβαίωση των εμπλεκομένων στον υπολογισμό του μεταφερό- 
μενου συντελεστή δόμησης στοιχείων του ακινήτου που βρίσκεται εντός 
του ρυμοτομικού σχεδίου Πειραιώς επί της οδού Καραϊσκάκη 7 (πε¬ 
ριοχή Ν. Φαλήρου). 

7. Την 578/1991 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 


8. Την 31673/1992 απόφαση του Υπουργού Περιβάλλοντος Χω¬ 
ροταξίας Οικισμού και Περιβάλλοντος. 

8. Την 31673/1992 απόφαση του Υπουργού Περιβάλλοντος Χω¬ 
ροταξίας και Δημοσίων Έργων για προέγκριση της σχετικής τεχνικής 
μελέτης με πρόταση του Υπουργού Περιβάλλοντος Χωροταξίας και Δη¬ 
μοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου) που βρίσκεται εντός του ρυμοτομικού σχεδίου του Δήμου 
Πειραιώς (Ν. Αττικής) επί της οδού Καραϊσκάκη 7 και έχει χαρακτηρι¬ 
στεί ως διατηρητέο με την 21745/1214/1987 (Δ 420) απόφαση του 
Υπουργού Περιβάλλοντος Χωροταξίας και Δημοσίων Έργων και του 
οποίου την αποκλειστική κυριότητα έχουν οι παραπάνω συναινούντες 
στη μεταφορά του συντελεστή δόμησης Μαρία Ρομποτή και Βασίλειος 
Τσιμάκος, όπως το βαρυνόμενο ακίνητο φαίνεται με στοιχεία Α, Β, Γ, 
Δ, Α στο σχετικό πρωτότυπο διάγραμμα σε κλίμακα 1:500 που θεωρή¬ 
θηκε από τον Προϊστάμενο της Δ/νσης Τοπογραφικών Εφαρμογών με 
την 79700/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 305,62 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο- 
ποοιείται η μεταφορά: 3.00 

δ. Δομήσιμες επιφάνειες που αντιστοιχούν σ’ αυτό είναι: 916,86 τ.μ. 
(305,62 X 3,00 = 916,86 τ.μ.). 

ε. Δομημένη επιφάνεια: 277,64 τ.μ. (69,28 τ.μ. στο ισόγειο, 
104,18 τ.μ. στον Α' όροφο και 104,18 τ.μ. στον Β' όροφο). 

στ. Μεταφέρόμενη δομήσιμη επιφάνεια: 639,22 τ.μ. (916,86 τ.μ. — 
277,64 = 639,22 τ.μ.) εκ των οποίων 109,75 τ.μ. από ισόγειο και 
529,47 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Μαρίας Ρομποτή και Βασιλείου Τσιμάκου για εμβαδόν 
639,22 τ.μ. (109,75 τ.μ. από ισόγειο και 529,47 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. 55866/2419 (2) 

Κίνηση της διαδικασίας σύνταξης του Γενικού Πολεοδομικού Σχεδίου 
(Γ.Π.Σ.) Γαλάτιστας Ν. Χαλκιδικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 παρ. 1 του ν. 1337/1983 (ΦΕΚ 33/ 
14.3.1983 τ. Α) για την «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις». 

2. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παρ. 1, αποφασί¬ 
ζουμε: 


Την κίνηση της διαδικασίας σύνταξης του Γενικού Πολεοδομικού 
Σχεδίου (Γ.Π.Σ.) Γαλάτιστας Ν. Χαλκιδικής τα όρια του οποίου φαίνο¬ 
νται στο σχετικό πρωτότυπο διάγραμμα σε κλίμακα 1:25.000 που θε¬ 
ωρήθηκε από τον Προϊστάμενο της Διεύθυνσης Τοπογραφικών Εφαρμο¬ 
γών με την υπ’ αριθ. 55866/1992 πράξη του και που αντίτυπό του σε 
φωτοσμίκρυνση δημοσιεύεται με την παρούσα απόφαση. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 10 Απριλίου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

Αριθ. 77520/4845 (3) 

Καθορισμός ως υπέργειου εστεγασμένου χώρου στάθμευσης αυτοκινή¬ 
των ακινήτου που βρίσκεται εντός του ρυμοτομικού σχεδίου Αθηνών. 

Ο ΥΠΟΥΡΓΟΣ ΠΕ.ΧΩ.Δ.Ε. 

Έχοντας υπόψη: 

1. Τις διατάξεις της παρ. 7 του άρθρου 6 του ν. 960/1979 «Περί 
επιβολής υποχρεώσεων προς δημιουργία χώρων στάθμευσης αυτοκινή¬ 
των κλπ.» (Α' 194), όπως προστέθηκε με την παρ. 1 του άρθρου 97 του 
ν. 1892/1990 «Για τον εκσυγχρονισμό και την ανάπτυξη και άλλες 
διατάξεις» (Α 101) και αντικαταστάθηκε με την παρ. 7 του άρθρου 8 
του ν. 2052/1992 «Μέτρα για την αντιμετώπιση του νέφους και πολε- 
οδομικές ρυθμίσεις» (Α' 94). 

2. Τις διατάξεις του από 6.10.1990 π. δ/τος «Κριτήρια και διαδικα¬ 
σία καθορισμού χώρων για την κατασκευή υπέργειων εστεγασμένων 
σταθμών αυτοκινήτων άνω των 80 θέσεων κλπ.» (Δ' 560). 

3. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

4. Τις από 6.3.1991 (αριθ. πρωτ. 1064/16/7.3.1991) και από 
5.7.1991 (αριθ. πρωτ. 3932/8.7.1991) αιτήσεις της Ανωνύμου Τε¬ 
χνικής Οικοδομικής και Τουριστικής Εταιρείας Ιάκωβος Ε. Μπεράχας 
(Α.Τ.Τ.Ο.Τ.Ε.). 


5. Την 2432/31.3.1992 αιτιολσγική έκθεση του Τομέα Μεταφο¬ 
ρών του Οργανισμού Αθήνας, αποφασίζουμε: 

1. Καθορίζεται ως χώρος για την κατασκευή υπέργειου εστεγασμέ¬ 
νου χώρου στάθμευσης αυτοκινήτων το ακίνητο που βρίσκεται εντός του 
ρυμοτομικού σχεδίου Αθηνών και εντός της περιοχής που καθορίσθηκε 
με το από 23.11.1990 π. δ/γμα (Δ' 693) για την κατασκευή υπέρ¬ 
γειων εστεγασμένων χώρων στάθμευσης αυτοκινήτων άνω των 80 θέ¬ 
σεων και ειδικότερα επί της οδού Μαίζωνος 5, φερόμενο ως ιδιοκτησία 
της Ανωνύμου Τεχνικής Οικοδομικής και Τουριστικής Εταιρείας Ιάκω¬ 
βος Ε. Μπεράχας (Α.Τ.Τ.Ο.Τ.Ε.), όπως ο χώρος φαίνεται με μαύρη 
διαγράμισση στο σχετικό πρωτότυπο διάγραμμα σε κλίμακα 1:200, 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την 77520/1992 πράξη του και που αντίτυπο του σε 
φωτοσμίκρυνση δημοσιεύεται με την παρούσα απόφαση. 

2. Ο ελάχιστος επιτρεπόμενος αριθμός υπέργειων θέσεων στάθμευ¬ 
σης για τον παραπάνω χώρο ορίζεται σε 94. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα 30 Ιουλίου 1992 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΡΓΟΔΟΤΗ! 

ΜΗΧΑΝΟΛΟΓΟΙ 


Τ. ΚΑΜΑΡΙ ΝΟΣ 



ΑΡ. ΧΧΕΛΙΟΥ 

Κ Λ. 1/200 


ΤΟΠΟΓΡΑΦΙΚΟ 


ΙΟΤ/ΌΣ 1991 


ΥΠΟΓΡΑΦΗ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





